135 



magtár napsütötte melegebb helyein adnak egymásnak találkozót. 

 Lassú vontatott mozgással másznak a gyülekező helyekre, mert 

 kemény szárnyfedőik alól hiányzanak a nászútra segítő szárnyak. A 

 himek nem sokáig örülhetnek a páros élet örömeinek, mert azután 

 néhány nap múlva elpusztulnak. A nőstények ellenben tovább élnek 

 és gondoskodnak ivadékaik számára élelmi szerről, a melylyel együtt 

 alkalmas tanyát is találnak. 



Legjobban szereti a zsuzsok a búzát és rozsot, de ha ez nincs, 

 kukoriczával is megelégszik ; az árpát és zabot azonban az eddigi 

 tapasztalatok szerint sohasem bántja. A nőstény, hogy a peterakás 

 közben háborgatva ne legyen, a kiöntött garmadában rendesen nem 

 a legfelső szemekhez lát, hanem néhány ujjnyira bemászik a buza- 

 szemek közé. A kiválasztott szemnek rendesen a felső végén, a hol a 

 héja vékonyabb, kezd az orrmánya végén levő két erős állkapocscsal 

 lyukat ásni ; a lyuk iránya rendesen ferdén vagy a szem hosszában 

 halad. Minden buzaszembe csak egyetlen petét tojik s a lyuk nyi- 

 lasát a buzaszem szinéhez teljesen hasonló szinű anyaggal befedi. 

 A befalazott petéből nemsokára picziuy fehérszinfí lábatlan álcza 

 kél ki, mely a bölcsője falát képező liszttartalomból táplálkozni 

 kezd. A mint az eleség napról-napra fogy, ép ugy nő az álcza lakása 

 is, mely elegendő nagy lesz a nagyobbodó állatkának. Ha kisebb 

 buzaszembe, vagy épen rozsszembe jutott, annak rendesen teljesen 

 felemészti a tartalmát, ugy hogy csak a puszta héja marad, a nélkül 

 azonban, hogy a szemnek kívülről legkisebb sértődése látszanék. 

 Az álcza fehér szinű, lágy és lábatlan, eleje felé kissé vastagabb ; 

 a feje keményebb, barnás, két erős állkapocscsal. Júniusban már az 

 álcza eléri teljes nagyságát és még egy vedlés után bábbá változik 

 át; ez állapot 8 — 10 napig tart s ennek elmultával a báb hüvelyéből 

 kibúvik a kifejlődött bogár. Még néhány napig, a mig megerősödik, 

 benn marad és csak azután rágja ki magát a buzaszem üresen 

 visszamaradó héjából. 



Júliusban ekként már az egész zsuzsok-nemzedék ki van fej- 

 lődve és azonnal megkezdi a második nemzedék létrehozását, mely 

 aztán őszre eléri teljes átalakulását. Melegebb tájakon, a hol a ta- 

 vaszi nemzedék fejlődése korán kezdődik, az ősz is később végződik, 

 közben pedig kedvezőbb légmérséklet sietteti az álczák gyorsabb fej- 

 lődését, egy nyáron három sőt négy nemzedéke is van a zsuzsoknak, 

 s e miatt kártevése is sokkal nagyobb. 



A megtámadott buzagarmadából a zsuzsokok az egész nyári 

 időszak alatt nem másznak ki a felszínre, hanem 6—8 cent. mélyen 



